**Ձմեռ պապը և ամառը**, խորհրդային մուլտիպլիկացիոն ֆիլմ-հեքիաթ այն մասին, թե ինչպես են երեխաները Ձմեռ պապին ծանոթացնում ամռան հետ։ Այն նկարահանվել է ռեժիսոր Վալենտին Կարավաևի հետ։

Սյուժե
------

Մի անգամ Նոր տարվա նախօրեին Ձմեռ պապն՝ իր նվերներով լի պարկը ուսին ուղևորվում է իր ավանդական ճանապարհորդությանը, որպեսզի երեխաներին հանձնի նվերներն ու հանկարծակի իմանում է ամռան գոյության մասին, որի մասին մինչ այդ ոչինչ չգիտեր։ Երեխաներին ամանորյա ցերեկույթին հարցնելով ամռան մասին` Ձմեռ պապն այդպես էլ չիմացավ ամռան էությունը։ Վերադառնալով իր տուն՝ հյուսիս, նա սկսում է ամանորյա նվերները ներկել անհասկանալի կանաչ գույներով` երգելով մի անհասկանալի երգ անհասկանալի ամառվա մասին։ Նույնիսկ երազում Ձմեռ պապը կանաչ մղձավանջներ է տեսնում, թե ինչպես են բոլորը ծիծաղում նրա և նրա տգիտության վրա։ Ամբողջ ձմեռ տանջվելով` Ձմեռ պապը որոշում է գնալ քաղաք և տեսնել ամառն իր սեփական աչքերով։ Ամռանը հայտնվելով քաղաքում և զգալով տոթը` Ձմեռ պապն իրեն սկսեց վատ զգալ, բայց երեխաները միջոց գտան. նրանք Ձմեռ պապին հյուրասիրեցին պաղպաղակով և նստեցնելով պաղպաղակ վաճառողի սայլակի վրա, որոշեցին շրջել քաղաքով մեկ և ցույց տալ ամառը։ Երեխաների շնորհիվ տեսնելով ամառվա գեղեցկությունը` կանաչ անտառ, կանաչ խոտ, գորտեր ու թիթեռներ, երջանկացած Ձմեռ պապն երեխաներին պաղպաղակ նվիրեց և օդապարիկով վերադարձավ իր մոտ` հյուսիս։

Ֆիլմի անձնակազմ
---------------

|  |  |
| --- | --- |
| Գեղարվեստական ղեկավար | Իվան Իվանով-Վանո |
| Սցենարիստ | Վասիլի Լիվանով |
| Բանաստեղծություններ | Յուրի Էնտին |
| Ռեժիսոր | Վալենտին Կարավաև |
| Նկարիչ-բեմադրող | Մարիա Ռուդաչենկո |
| Երգահան | Եվգենի Կրիլատով |
| Օպերատոր | Բորիս Կոտով |
| Օպերատորի օգնական | Պոպովա |
| Հնչյունային օպերատոր | Վլադիմիր Կուտուզով |
| Խմբագրող | Արկադի Սնեսարև |
| Օգնականներ | Տուրանովա, Պլեխանովա, Գերասիմովա |
| Նկարչի օգնական | Երըկալով |
| Նկարիչ-անիմատորներ | Վիտալի Բոբրով, Նիկոլայ Ֆյոդորով, Էլվիրա Մասլովա, Գենադի Սոկոլսկի, Վլադիմիր Բալաշով, Յանա Վոլսկայա, Նատալի Բոգոմոլովա, Սվետլանա Ժուտովսկայա, Իվան Դավիդով, Անպիլով |
| Դերերի հնչյունավորողներ | Յեվգենի Շուտով- արջ 
Յեվգենի Վեսնիկ- Ձմեռ պապ, բեռնատար մեքենայի վարորդ, ոստիկան, բժիշկ
Զինաիդա Նարիշկինա- ագռավ, քաղաքի շատախոս բնակչուհի
Կլարա Ռումյանովա- Նապաստակ, աղջիկ
Մարիա Վինոգրադովա- տղա
Մարգարիտա Կորաբելնիկովա- էգ արջ
Ֆիլմում նկարահանվել է նաև «Սպուտնիկ» մանկական երգչախումբը |
| Կինոնկարի հեղինակ | Լյուբով Բուտիրինա |
|

Երգեր
-----

«Երգ ամռան մասին» երգը ընդգրկված է «Մելոդիա» կազմակերպության «երգեր մուլտֆիլմերից» ժողովածուիի մեջ, որոնք թողարկվել են մանկական սկավառակներում, ժապավենային գլաններում և «Սվեմա» կոմպակտ-սկավառակներում։ 1992 թվականից «Պեսենկա» երգը վերաթողարկվում է «Ապրելևկա սաունդ» ընկերության կողմից ձայնապնակների, ձայնասկավառակների և կոմպակտ-սկավառակների վրա, ավելի ուշ «Մոռոզ Ռեքորդս», «Տվիկ Լիրեկ» ընկերությունների կողմից **կասետաներում** և ձայնասկավառակներում, իսկ 1999 թվականից MP3 սկավառակներում, ավելի ուշ WMA-ում։ Մուլտֆիլմում ռադիոընդունիչով հնչում է երգահան` Բլանտերի «ամառային երգ» երգից մի հատված՝ հիմնված Լիֆշիցայի բանաստեղծության վրա, որն էլ ներկայացնում է Արկադի Ռայկին։

1990-ական թվականներին «Տվիկ Լիրեկ» ընկերության կողմից թողարկվում է հեքիաթի (հիմնված մուլտֆիլմի վրա) ձայնասկավառակը։ Խոսքերի հեղինակն Ալեկսանդրա Պոժարովան է։

Ծանոթագրություններ
------------------

1. ↑  *Георгий Бородин*. Образ Деда Мороза в российской анимации октябрь 2007
2. ↑  «Наши мультфильмы». — Издательская программа «Интерроса», 2006. — С. Валентин Караваев. — 352 с. — ISBN 5-91105-007-2

Արտաքին հղումներ
----------------

* *Գեորգի Բորոդին* «Ամանորյա անիմացիա» **Animator.ru կայքում**
* «Ձմեռ պապը և ամառը» մուլտֆիլմը «Անիմատոր.ռու» կայքում
* «Ձմեռ պապը և ամառը» կադրեր ֆիլմից
* Песенка о лете из мультфильма «Дед Мороз и лето» - слушать песню онлайн с текстом

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database · Animator.ru |

 |